מצודות טגארט

שמאל|ממוזער|230px|מצודת טגארט בעכו, משמשת כבניין משטרה, 2007
שמאל|ממוזער|230px|מצודת טגארט בנוה צוף, משמשת לפעילות חינוך, 2008
שמאל|ממוזער|230px|חצר פנימית במצודה בנוה צוף, מתאפיינת בקשתות ובציפוי אבן, 2008
שמאל|ממוזער|230px|מצודת טגארט מדגם מצדית במג'ד אל-כרום, משמשת כמסעדה, 2006
שמאל|230px|ממוזער|צ'ארלס טגארט
שמאל|ממוזער|230px|מצודה סמוך לקיבוץ גשר, משמשת את צה"ל לאימוני לוחמה בשטח בנוי, 2007
ממוזער|230px|משטרת מעונה, סמוך למעלות-תרשיחא
ממוזער|דגם של מצודת טגארט במוזיאון לח"י
מצודות טגארט (באנגלית: Tegart, רווח בעברית גם בכיתוב טיגרט או טיגארט) הן שרשרת מצדיות ומצודות משטרה שהוקמו בארץ ישראל ביוזמתו של סר צ'ארלס טגארט, ומכאן שמן הרווח (בעיוות קל של שם היזם) ה"טגארטים" או ה"טייגרים". המצודות הוקמו בשני מיזמים:
 במיזם גדר הצפון, ב-1938, ימי המרד הערבי הגדול – מאורעות תרצ"ו-תרצ"ט הוקמו שבע מצדיות להגנת הארץ מפני חדירת כוחות ערביים מסוריה ומלבנון. עם תום המרד, בראשית מלחמת העולם השנייה, שימשו המצודות להגנת הארץ מפני פלישה של צבאות גרמניה הנאצית ובעלות בריתה.
 במיזם מבני המשטרה (Police Building Programme), הוקמו בשנים 1940–1941 55 מצודות משטרה גדולות, ובין 1942 ל–1943 נוספו עוד שבע מצודות.

הקמת המצודות
מצודות טגארט הוקמו ביוזמתו של סר צ'ארלס טגארט, קצין משטרה בריטי ששירת בהודו כמפקד משטרת כלכותה ורכש מומחיות בדיכוי מרידות ובלוחמה בטרור. טגארט הוזעק לארץ ישראל בשנת 1937, בשיאם של מאורעות תרצ"ו-תרצ"ט, כדי לתאם בין הזרועות השונות של המנדט הבריטי שפעלו נגד המורדים מקרב ערביי ארץ ישראל ונגד הכוחות הערביים הבלתי סדירים שחשו לעזרתם מסוריה ולבנון.

ביוזמתו של טגארט הוקמה בשנת 1938 גדר הצפון, שנועדה לחסום את הגבול הצפוני. על תוואי הגדר הוקמו 5 מצדיות, על פי דגם סטנדרטי שכלל מבנה מרובע ובראשו צריח מצולע הצופה לכל הכיוונים, ובו חרכי ירי. הראשונה הוקמה בנבי יושע (מצודת כ"ח), השנייה בסאלחה (כיום מושב אביבים), השלישית באזור הכפר סעסע (כיום היישוב מתת), הרביעית בכפר תרביחא (כיום מושב שומרה), והחמישית באזור היישוב באסה (כיום בשטח מושב יערה). שתי מצדיות נוספות נבנו ב"קו השני", כביש עכו-צפת, האחת במג'ד אל-כרום והשנייה בפראדיה - כיום מושב שפר.

תכנון
בנובמבר 1938 הקים הנציב העליון, הרולד מקמייקל, ועדה בראשות טגארט, לתכנון מבני המשטרה בארץ ישראל. בוועדה היו חברים גם מפקד משטרת המנדט, אלן סונדרס ומומחים אחדים. רוברט היינינג (Robert Haining), מפקד הצבא הבריטי בארץ ישראל, הציב דרישות טקטיות לעיצוב תחנות המשטרה, ובהן היכולת להגן על כל תחנה בכוח אדם מזערי. הוועדה קבעה את משימותיה של כל תחנת משטרה ואת מספר השוטרים הדרוש למילוי משימות אלה, ובהתאם לכך הגיעה למספר התחנות הנדרש. יחד עם מפכ"ל המשטרה וסגנו קבע טגארט פריסה של 77 תחנות משטרה בשלוש רמות:
 17 תחנות משטרה עירוניות
 37 תחנות משטרה כפריות
 23 עמדות משטרה.
הצעה זו התחשבה בקיומן של מצודות גדר הצפון, שבנייתן הסתיימה טרם הקמת הוועדה.

בחלק מתחנות אלה שולבו משרדי ממשלה, והן עוצבו בחמישה דגמים:
 תחנה עירונית – משרדי נפה, מחוז ומשרדים ממשלתיים
 תחנה עירונית – משרדי מחוז ומשרדים ממשלתיים
 תחנה כפרית – משרדי מחוז ומשרדים ממשלתיים
 עמדת משטרה – תחנה פריפריאלית או שלוחת חוץ
 מטה משטרה מחוזי, מטה CID מחוזי, משרדי נפה.
ב-4 באפריל 1939 מסרה הוועדה את המלצותיה לממשלת המנדט, ובמאי 1939 עזב טגארט את ארץ ישראל. בלונדון המשיך לפעול לקידום תוכניתו. לאחר פרוץ מלחמת העולם השנייה אישר משרד האוצר הבריטי לממש את תוכניתו של טגארט, לאחר שהוריד ממנה 20 תחנות עירוניות ושתי עמדות עירוניות. באוגוסט 1939 אושר תקציב להקמתן של 11 מצודות, ובפברואר 1940 אושר תקציב להקמתן של עוד 44 מצודות. למימוש התוכנית עוצבו שישה דגמים חדשים לתחנות:
 תחנה כפרית – מטה מחוזי, מטה נפתי (2nd Class Police Station – District HQ, Divisional HQ)
 תחנה כפרית – מטה נפתי (2nd Class Police Station – Divisional HQ)
 מטה נפתי (Divisional HQ)
 תחנה עירונית (1st Class Police Station)
 תחנה כפרית (2nd Class Police Station)
 עמדת משטרה (Police Post).

בהתאם לתוכנית זו הוקמו בשנים 1940–1941 55 מצודות משטרה גדולות, ובשנים 1942–1943 הוקמו עוד שבע מצודות. אף על פי שהמרד הערבי הגדול הסתיים בשנת 1939 המשיכו הבריטים בהקמת המצודות על פי התוכנית, בהתחשב בסכנות בפניהן ניצבה ארץ ישראל לאחר פרוץ מלחמת העולם השנייה. עצם הקמתן ופיזורן בכל רחבי הארץ ולא רק בצפונה העיד על מטרה זאת. הקמת המצודות נעשתה בחלקה על ידי חברת "סולל בונה", אותה ניהל באותה עת דוד הכהן, ובחלקה על ידי חברות פרטיות. לשבע המצדיות של גדר הצפון היה תפקיד חשוב בדיכוי המרד הערבי הגדול (1936–1939) וחסימת גבולות הארץ מפני תגבורות של כוחות בלתי סדירים שעלולות היו לחוש לעזרת המורדים. למצודות הגדולות היה מקום חשוב במערך הצבאי הבריטי להגנת הארץ מפני פלישת כוחות אויב.

מבנה
כל אחת מן המצודות מוקמה על שטח של מספר דונמים (כדוגמת תחנת משטרת טבריה, תחנת משטרת עפולה, תחנת משטרת בית ליד, תחנת משטרת יריחו ותחנת משטרת באר שבע). כל המצודות, שהוקמו בערים חשובות, בצומתי דרכים ובנקודות אסטרטגיות ברחבי הארץ, פעלו הן כמפקדות והן כבסיסים לכוחות משטרה.

למצודות הגדולות שהוקמו ברחבי הארץ היה סגנון אדריכלי אחיד: חזית בת שתי קומות ומשני צדדיה מגדלי שמירה ותצפית עם חרכי ירי, וחומה שהקיפה חצר גדולה ומוגנת, שבה נבנו מבנים נוספים. בכל מצודה הייתה כניסה ראשית אחת וכניסה נוספת לחצר. גנרטור סיפק חשמל בעת הצורך. המבנה הוקף בגדר תיל במרחק מאה מטר ממנו. כמה מן המצודות תוכננו כהרחבה של תחנת משטרה קיימת או מבנה ממשל קודם, ולכן ניתן לזהות בהן שילוב סגנונות אדריכליים.

רבות מן המצודות הכילו מאגרי מים עיליים על גגותיהן. בשנת 2009 נמצא מרתף תת-קרקעי רחב ידיים מתחת למצודה בנצרת אשר ככל הנראה נועד לאגירת מים ולשימושים נוספים. ב-2012 התגלה מאגר דומה גם במצודת כ"ח. מפעל המים במצודת המשטרה בתרשיחא פעל באופן הבא: ממאגר המים בהר אגר שהכיל 1,041,214 ליטרים מים [כ-1,041 קוב] נמשך צינור תת-קרקעי בקוטר 5 ס"מ שאורכו כ-900 מטר למטה אל מאגר המים בחצר מצודת המשטרה שהכיל 499,783 ליטרים מים [קצת פחות מ-500 קוב]. במאגר זה הותקנה משאבה שהעלתה את המים למבנה. בנוסף פעלה במצודה מערכת אגירת מים פנימית שהייתה קשורה, ככל הנראה, אל המאגר בחצר.

בתחומי התחנות נכללו מפקדות הצבא, המשטרה, הבולשת הבריטית (ה-CID), חדרי מעצר ובתי משפט. כן נכללו בהן מוסכים לרכב צבאי ומחסני נשק. ב-13 מהמצודות (או בסמוך להן) מוקמו גם משרדים של ממשלת המנדט.

המצודות בתקופת המדינה

מתקופת המרי נגד השלטון הבריטי, שקדמה למלחמת העצמאות, נודע האירוע של ההתקפה על משטרת רמת גן, שערך האצ"ל באפריל 1946, שבה נפצע קשה ונתפס עולה הגרדום דב גרונר.

עשר שנים לאחר תחילת הקמתן היה לחלק ממצודות טגארט, כמשטרת לטרון, משטרת סמח', משטרת עיראק סואידן (כיום מצודת יואב) ומצודת נבי יושע (כיום מצודת כח), תפקיד מכריע במלחמת העצמאות. מספר קרבות דמים קשים נערכו על מצודות אלה, עד שהכוחות הישראלים הצליחו לכבשן (הניסיונות בלטרון נכשלו והמצודה נכבשה רק במלחמת ששת הימים). כיום הן משמשות כאתרי זיכרון ומורשת לאומית.

לאחר הקמת המדינה הפכו חלק מן המצודות לתחנות של משטרת ישראל ולבתי כלא של שירות בתי הסוהר (כלא רמלה, כלא "אשמורת" בבית ליד, כלא שקמה, בית סוהר שאטה, בית המעצר ג'למה) וחלקן הפכו לבסיסי משמר הגבול וצה"ל, לרבות משכן בתי כלא צבאיים כדוגמת כלא 6 בבניין מצודת עתלית וכלא מגידו בבניין מצודת לג'ון וכן כלא סודי של אמ"ן (מתקן 1391, שדבר קיומו נחשף עקב עתירה לבג"ץ של המוקד להגנת הפרט בשנת 2003), השוכן במצודת טגארט ליד קיבוץ ברקאי.

בשתיים מן התחנות שכנו שניים מן הפיקודים המרחביים של צה"ל, פיקוד הדרום בתחנת באר שבע ופיקוד הצפון בתחנת נצרת. אחדות מן התחנות נהרסו חלקית וחלקן הוטמעו במסגרת מכלול מבנים גדול יותר ולא ניתן להבחין בצורתן המקורית.

מצודות טגארט שנשארו מחוץ לקווי שביתת הנשק של 1949 הפכו למרכזי שלטון ומחנות צבא ירדניים (בגדה המערבית) ומצריים (ברצועת עזה).
בתקופת פעולות התגמול, בשנים 1955 ו-1956, כוונו אחדות מן הפעולות נגד בסיסים מצריים וירדניים ששכנו במצודות טגארט, הידועות שבהן הן הפשיטה על משטרת ח'אן יונס, "מבצע אלקיים", שנערך ב-30 באוגוסט 1955, ופעולת התגמול הגדולה מכולן נגד משטרת קלקיליה, "מבצע שומרון", שנערך ב-10 באוקטובר 1956.

לאחר מלחמת ששת הימים וכיבוש יהודה ושומרון ורצועת עזה על ידי צה"ל, עברו התחנות שבשטחים אלה לידי השלטון הצבאי הישראלי. מצודות טגארט בערים הפכו למטות הממשל הצבאי בנפות השונות, ואחרות שימשו כמחנות ליחידות צה"ל, מתקני אימונים או מתקני כליאה. לאחר הסכמי אוסלו נמסרו מרבית בנייני הממשל והמתקנים לידי הרשות הפלסטינית, שהמשיכה להפעילם כמרכזי שלטון, בסיסי משטרה ומתקני כליאה וחקירה. מרכז השלטון של הרשות הפלסטינית מוקם ברמאללה בקומפלקס של מבנים שנבנה על יסוד מצודת טגארט שהורחבה, ונודע בשם "המוקטעה". שם היה מקום מושבו של יאסר ערפאת, עליו הוטל מצור בעת מבצע חומת מגן ב-2002.

בית הכלא המרכזי של הרשות הפלסטינית הוקם בבניין משטרת יריחו, תחנת משטרה אופיינית למצודות טגארט. ב-14 במרץ 2006 נתפס הבניין על ידי כוחות צה"ל במבצע הבאת ביכורים, שנועד לתפיסתם של רוצחי השר רחבעם זאבי. במהלך המבצע נהרס חלק מהמבנה, והוא נהרס כולו עד שנת 2009.

מורשת
מצודות טגארט – בפריסתן הארצית, בגודלן הרב, בצורתן האופיינית ובציפוי ה"שפריץ" החום בהיר שלהן, הפכו לחלק בלתי נפרד מנוף הארץ ומהמורשת הביטחונית שלה. חלקן הוסב ברבות הימים לאתרי הנצחה ולמוזיאונים לכוחות הביטחון השונים ומורשתם: משטרת לטרון הפכה לחלק ממוזיאון יד לשריון, משטרת עיראק-סואידן (מצודת יואב) הייתה למוזיאון גבעתי, ובמתקן המשטרה בשפרעם-קריית אתא הוקם בית מורשת משטרת ישראל. האחרון עבר מהצפון לבית שמש, שם לא הוקמה מצודת טיגרט, אך הוא שמר על איור המצודה בסמלו. כמו כן, מיצדיות הטיגרטים מגדר הצפון מופיעות בסמל יחידת משמר הגבול.

מצודות טגארט אחרות סובלות מהזנחה ועזובה. חלקן שימשו כמתקני אימונים של כוחות הביטחון השונים ללוחמה בשטח בנוי או לוחמה בטרור, דבר שהותיר אותן במצב רעוע. "המועצה לשימור מבנים ואתרי התיישבות" עוסקת בניסיונות להצלת מצודות טגארט העזובות והפיכתן לאתרי מורשת.

מצודות הטגארט נתפסו מלוות את ההיסטוריה הציונית בארץ ישראל מאז הקמתן ועד היום. בהקמתן השתתפו פועלים יהודים ובהמשך, כתחנות משטרה בריטיות שימשו חלקן כבתי מעצר בהם שהו עצירי המחתרות היהודיות בתקופת המנדט הבריטי. במלחמת העצמאות שימשו חלק מהמצודות, כמו מצודות לטרון, גשר ומצודת כ"ח זירות של קרבות שנצרבו באתוס הציוני. בהמשך, מצודות רבות המשיכו לשמש מוקדים חשובים בדמות תחנות משטרה ובסיסי צבא. דוגמה לקשר זה הם תולדותיו של גבריאל שטרנברג ומצודת הטאגרט של רחובות. שטרנברג, שעלה כחלוץ מצ'רנוביץ, עבד בשנות השלושים בהקמת בנין משטרת רחובות, מאוחר יותר היה עצור בו בגלל היותו לוחם בלח"י ולבסוף, בשנות השבעים, היה מפקד משטרת רחובות – כל זאת באותו מבנה בריטי.

רשימה של מצודות טגארט
 שם התחנה מיקום קוד דגם כיום תמונה קואורדינטות אבו גוש  אבו גוש  01 Police Post מבנה נטוש. בעבר ישב בה מטה חטיבת הראל, אחר כך בסיס צבאי. 135px|מצודת אבו גוש  אל חמה  חמת גדר  026 Police Post בסיס צבאי, רוב המבנה הושמד, נותר מגדל אחד מכל המבנה ונמצא בשימוש המחנה הצבאי במקום 135px|משטרת אל חמה  באר שבע  באר שבע  043 2nd Class Police Station – Divisional HQ בסיס צה"ל (מפקדת פיקוד הדרום) ותחנה של משטרת ישראל 135px|מצודת באר שבע  בית ג'וברין  בית גוברין  4 2nd Class Police Station מבנה נטוש, משמש לעיתים כמתקן אימונים של משמר הגבול ויחידות צה"ל השונות, בעבר בסיס צה"ל 135px|משטרת בית גוברין  בית דג'ן  צומת בית דגן  06 2nd Class Police Station בסיס של משטרת ישראל, משטרת התנועה135px|מצודת טיגארט בתחנת המשטרה בבית דגן  בית לחם  בית לחם  04 2nd Class Police Station בניין ממשל של הרשות הפלסטינית135px|מצודת טיגארט בתחנת המשטרה בבית לחם  בית לחם  בית לחם  04A 2nd Class Police Station בית שאן  בית שאן  027 2nd Class Police Station תחנה של משטרת ישראל 135px|משטרת בית שאן  מצדית באסה  יערה   גדר הצפון מיצדית גדר הצפון, נטושה חלקית בשנים האחרונות. 135px  ג'יפתליק  נחל פרעה (בקעת הירדן)  11 2nd Class Police Station נטוש (2019). שימש בעבר כבסיס צה"ל (מחנה אריה) 135px  ג'למה  יגור  017 Police Post בית מעצר קישון של שירות בתי הסוהר 135px  ג'נין  ג'נין  034 2nd Class Police Station – Divisional HQ בניין ממשל של הרשות הפלסטינית 135px  גשר  גשר  046  מבנה נטוש. עד לתחילת 2020 היה נגיש אך לאחר מכן גודר ונסגר מחדש לטובת אימונים של צה"ל בגזרה. מוגדר כשטח אש. 135px|מצודת גשר  דהרייה  דאהרייה  047  כלא דהרייה של הרשות הפלסטינית  כפר סבא  כפר סבא  09  תחנה של משטרת ישראל, מוכרת ברשימת הטגארטים כ"תחנת הרצליה".לא ממוסגר|169x169 פיקסלים  זכרון יעקב  זכרון יעקב  020 2nd Class Police Station תחנה של משטרת ישראל 135px|מצודת גשר  ח'אן יונס  ח'אן יונס 6 Police Post נהרסה בפעולת תגמול ב-1955 135 פיקסלים חברון  חברון  05 2nd Class Police Station – Divisional HQ שימש בניין הממשל הצבאי הישראלי ומרכז השלטון הפלסטיני, פוצץ על ידי צה"ל ב-2002. 135px|ללא  חדרה  חדרה  019 2nd Class Police Station תחנה של משטרת ישראל 135px|משטרת חדרה אל-ח'אלצה  קריית שמונה  039 2nd Class Police Station תחנה של משטרת ישראל 135px  ח'רבת בית ליד  צומת השרון  035 2nd Class Police Station בית סוהר אשמורת של שירות בתי הסוהר, המבנה אינו מאויש עוד באסירים ומשמש לאימונים ולימודים של צוותי שב"ס.  טבריה  טבריה  024 2nd Class Police Station – Divisional HQ תחנה של משטרת ישראל 135px|מצודת טבריה  טובאס  דרומית מערבית לטובאס, מדרום למחנה הפליטים פרעה  048 הייתה בשימוש על ידי משטרת ישראל עד שנת 1993, אז פונתה עקב הסכמי אוסלו. 135px|משטרת טובאס - עין פערה  טול כרם  טולכרם  031 2nd Class Police Station – Divisional HQ עד הסכמי אוסלו שכנו בבניין זה מפקד החטיבה, מפקדת משמר הגבול ומרכז המנהל האזרחי של טול כרם. לאחר הסכמי אוסלו הבניין שימש את הרשות הפלסיטינית. המצודה הופצצה בהתקפה מהאוויר במבצע חומת מגן, וחלקה הדרומי־מערבי נהרס. כיום נשארו מהמצודה המקורית צִדה הצפוני וחצי מצִדה המערבי. 135px|משטרת טול כרם  יריחו  יריחו  1 2nd Class Police Station בית סוהר של הרשות הפלסטינית.עד הסכמי אוסלו שכן במקום בסיס צה"לי בשם מחנה חנן על שם רס"ן חנן סמסון שנהרג בקרבת מג'דל בני פדיל במהלך מרדף המערה – מרדף אחר חוליית מחבלים שהסתננו מירדן. המחנה היה בית כלא ביטחוני ומתקן כליאה של השב"כ. עד 2009 נהרס לחלוטין. 135px|משטרת יריחו  כרכור  ברקאי  018 2nd Class Police Station מתקן 1391 של אגף המודיעין בצה"ל  לג'ון  צומת מגידו  10 Police Post בית סוהר מגידו של שירות בתי הסוהר  לוד  לוד  012 2nd Class Police Station מפקדת משמר הגבול135x135 פיקסלים  לטרון  לטרון  2 Police Post מוזיאון יד לשריון 135px|מצודת לטרון  מצדית מג'ד אל-כרום  מג'ד אל-כרום   גדר הצפון מסעדה 135px|מצודת מג'ד אל-כרום  מג'דל  אשקלון  7 2nd Class Police Station בית סוהר שקמה של שירות בתי הסוהר  מטולה  מטולה  040 Police Post בסיס צה"ל לשעבר, ננטשה בסביבות 2017 (שימשה בעבר כמפקדת יחידת הקישור ללבנון)
נכון ל-2020 הועברה לידי מועצת המושבה לשם שימור והפיכתה למרכז היסטורי וקהילתי. 135px|מצודת מטולה  נבּי יושע  צומת "ישע" בכביש הצפון (מצדית)   גדר הצפון בסיס משמר הגבול, משמש כיום את הסגל המנהלי של משמר הגבול. הדופן הצפונית של המיצדית מהווה חלק ממוזיאון הרעות המציג את סיפורה של המצודה כ"מצודת כ"ח". 135px|מצודת כ"ח נחל עמוד (עין א-תינה)ליד כפר שמאישמירה על מקורות מים – עין א-תינההמבנה שימש אתר לאימוני צה"ל בשטח בנוי לכן הוא מנוקב בכדורים (מבנה זה אינו חלק ממיזם בנייני המשטרה ומצודות טגארט) 135px|מצודת כ"ח  נבי סאלח  נווה צוף  051  משמשת את מערכת החינוך של היישוב. במקום אולפנה "שירת הים" 135px|בנין משטרת נבי צאלח  נהלל  כביש 75 ליד נהלל  023 Police Post מצודה זו הייתה חלק ממיזם בנייני המשטרה של סר צ'ארלס טגארט ומבוססת על בסיס תחנת משטרה שנבנתה בשנת 1935 – אך היא הורחבה בעצת טגארט. הבסיס של מדור התנועה הצפוני של משטרת ישראל וכן מושב מחוז הצפון של המועצה לשימור אתרי מורשת בישראל.
מצודות נוספות במיזם נבנו בשיטה זו, שדרוג תחנות קיימות ושילובן במבנה טגארט. 135px|מצודת נהלל  נעלין  דיר קדיס  050  מבנה נטוש 135px|מצודת גשר  נצרת  נצרת  021 2nd Class Police Station בסיס צה"ל – פיקוד העורף, מדובר במבנה טגארט תלת קומתי בשלושת בנייניו. משמש את המחוז הצפוני של פקע"ר.135px|מצודת טיגארט בתחנת המשטרה בבית דגן  סאלחה  אביבים  גדר הצפון  בסיס צה"ל, לפי תיעודים שונים המבנה ספג פגיעות קשות במהלך מלחמת חרבות ברזל 135px|מיצדית סאלחה  סילת א-דהר  שא-נור (התנחלות שפונתה בתוכנית ההתנתקות)  049 2nd Class Police Station מצודה נטושה, שימשה את המשטרה הבריטית, לאחר מכן לאורך תקופה שימשה מפקדה ירדנית (במהלכה הותקן צריח מסגד על גג המצודה) מאז ננטשה. מצודה חריגה במראה, משום שהיא מחופה באבן ירושלמית בכל דפנותיה ומשום שיש לה קשתות בחלונות הבלוק המרכזי ובחצר הפנימית.  מצדית סעסע  מתת   גדר הצפון בסיס צה"ל, (2020) בבדיקה נראה שהוסר הצריח מגג המיצדית.
לפי תיעודים שונים נמצא כי המבנה ספג פגיעות קשות במהלך מלחמת חרבות ברזל 135px|מצודת סעסע  עזה  עזה  042 2nd Class Police Station – District HQ, Divisional HQהופצצה חלקית ב-2008 וסופית ב-2011, כיום פארק אל-סראיא (السرايا) 135px|מצודת נהלל  עיראק סווידאן  כביש 35, ליד שדה יואב  5 Police Post מצודת יואב – מוזיאון חטיבת גבעתי 135px|מצודת יואב  עכו  עכו  044 2nd Class Police Station תחנה של משטרת ישראל 135px|מצודת עכו  עפולה  עפולה 022 2nd Class Police Station תחנה של משטרת ישראל 135px|מצודת עפולה  ערטוף  בית שמש (בעבר, הר-טוב. ראו ערטוף)  02 Police Post תחנת בית שמש של משטרת ישראל ותחנת מטה יהודה של משמר הגבול 135px|משטרת ערטוף  עתלית  עתלית  8 Police Post שימש במשך שנים רבים מתקן כליאה של צה"ל (כלא שש) במהלך אפריל 2021 הופסק השימוש במצודה והחל פינוי המבנה מחיילים וציוד. באוגוסט 2021 המצודה ננטשה לגמרי.  פרדייה  שפר   גדר הצפון מבנה נטוש ליד מושב שפר. ברשימת המצודות אין ציון למצודה זו אלא תחת השם מצודת רמא, רמא זו לא הוקמה בסוף של דבר ובמקומה נבנתה ממזרחית לפארדיה. 135px|מצודת פרדייה מראה ממושב שפר  פתח תקווה  פתח תקווה  08 2nd Class Police Station – Divisional HQ תחנה של משטרת ישראל 135px|משטרת פתח תקווה  תחנת משטרת צמח  צמח (מרכז אזורי)  025 2nd Class Police Station מבנה נטוש. בעבר ישבה בה מִפקדת חטיבת העמקים 135px|משטרת צמח  צפת  צפת  037 2nd Class Police Station – Divisional HQ תחנה של משטרת ישראל – משטרת כנען 135px|משטרת כנען  המשטרה העירונית בצפת  צפת  037A Police Post במרכז העיר, משמש את המכללה האקדמית צפת 135px|מצודת צפת  צרפנד אלחרב על כביש 412 בין נס ציונה למחלף ראשונים 045 2nd Class Police Station בעבר בסיס צה"ל (פיקוד העורף), קודם לכן תחנה של משטרת ישראל, כיום המבנה נטוש אך סביבתו עוברת פיתוח לבניה. בעתיד יקום כאן מרכז מסחרי. נכון לאוקטובר 2020 שימש כאתר צילום מרכזי בסדרת הטלוויזיה "שב"ס", חלק מאתרי הצילום של הסדרה "שעת נעילה" ו"השוטרים". 135px  קטרה  גדרה  3 2nd Class Police Station מבנה נטוש, בעבר מרכז קליטה לעולי אתיופיה, מתקן ביטחוני ותחנה של משטרת ישראל המבנה נאטם בשנת 2020 על ידי מחלקת הבינוי של משטרת ישראל, על מנת למנוע פגיעה במבנה וכניסת פולשים135x135 פיקסלים  קלקיליה  קלקיליה  032 Police Post נהרסה על ידי צה"ל בפעולת תגמול ב-1956 135px קריית חיים  קריית חיים  016 2nd Class Police Station מרחב זבולון של משטרת ישראל. רח' יצחק בן צבי.135x135 פיקסלים  ראש פינה  ראש פינה  038 2nd Class Police Station תחנת ירדן של משטרת ישראל 135px|משטרת ראש פינה (מחוז ירדן)  רחובות  רחובות  013 2nd Class Police Station – Divisional HQ תחנה של משטרת ישראל135px|תחנת משטרת רחובות  רמאללה  רמאללה  03 2nd Class Police Station "המוקטעה", מרכז השלטון של הרשות הפלסטינית חלק מן המבנה נפגע במבצע חומת מגן ושוקם מאוחר יותר. 135px|המוקטעה  רמלה  בין לוד לרמלה  010 Divisional HQ בית סוהר איילון של שירות בתי הסוהר רמלה  רמלה  011 1st Class Police Station מפקדת מחוז המרכז ותחנת רמלה של משטרת ישראל 135px|מפקדת מחוז המרכז ותחנת רמלה של משטרת ישראל  רמת גן  רמת גן  07 2nd Class Police Station מרחב דן של משטרת ישראל ב-2018 פונתה התחנה לטובת עבודות שימור. 135px|מצודת רמת גן  שטה (שאטה)  צומת שיטה בכביש 71  028 Police Post בית סוהר שטה של שירות בתי הסוהר 135px|מצודת שאטה  שכם – מטה נפתי   029/1 2nd Class Police Station – Divisional HQ כלא של הרשות הפלסטינית שכם – תחנה שכם  029/2 2nd Class Police Station שכם – תחנה עירונית שכם  030 2nd Class Police Station בניין ממשל של הרשות הפלסטינית שפרעם  קריית אתא  9 2nd Class Police Station בעבר המרכז ללימודי משטרה של משטרת ישראל, כיום בסיס ליחידות משטרה 135px  תל מונד  מחלף הדרים בכביש 4  036 Police Post בית סוהר השרון של שירות בתי הסוהר מצדית תרביחא  שומרה   גדר הצפון בסיס צה"ל 135px|מצודת שומרה  תרשיחא  מושב מעונה  041 Police Post תחנת מעלות-תרשיחא של משטרת ישראל. משטרת הטגארט אשר כוללת מאגר מים עצום המקושר למשטחי איסוף מים בהר הסמוך (הר אגר). 135px|משטרת מעלות-תרשיחא (תחנת מעונה) 

לקריאה נוספת
 אורי קוסובסקי ושלומי שטרית, משטרת ישראל בשביל ישראל: מבני משטרה היסטוריים בארץ ישראל, הוצאת משטרת ישראל, 2013
גד קרויזר, הטגארטים הקמת מצודות המשטרה הבריטיות בארץ ישראל 1943-1938, הוצאת המועצה לשימור אתרי מורשת בישראל, 2011
המועצה לשימור אתרי מורשת בישראל - מצודות הטגארט – רקע היסטורי ומדיניות שימור, הוצאת המועצה לשימור אתרי מורשת בישראל, 2023'''

קישורים חיצוניים



 , סקירה של ספרו של קרויזר שנזכר לעיל
 מאיר שפירא, ה-"טייגרים", באתר "תפוז"
 Kevin Connolly, Charles Tegart and the forts that tower over Israel, BBC, 9 September 2012
 מיכאל יעקובסון: סקירה על מצודת המשטרה הבריטית הנטושה הצמודה לשפר, באתר 'חלון אחורי', 6 בדצמבר 2014
 מיכאל יעקובסון: סקירה אדריכלית היסטורית על המצודה בבית גוברין, באתר 'חלון אחורי', 19 באפריל 2016

פרויקט טגארט - רישום מיקומים ותיעודים של מצודות הטגארט בישראל, באתר היסטוריה על המפה, 1 ביוני 2020
סרטון ביקור תיעוד במשטרת סרפנד אלחרב 3 שנים לאחר נטישת מבנה בסיס פקע"ר נס ציונה באתר youtube
ביקור מצולם במבנה המשטרה הבריטית במטולה (כעשור לאחר נטישת בסיס יחידת הקישור ללבנון באתר youtube
ביקור מצולם במצודת הטגארט של צמח - מבנה המשטרה הבריטי ס'מח באתר youtube
תיעוד מצדית פרדיה (מצודת שפר) מצודת טגארט חלק ממצודות גדר הצפון באתר youtube
מצודה שהיא כלא - משטרת עתלית | כלא שש אלבום תמונות באתר היסטוריה על המפה 11 באוקטובר 2021
המפלצת שעל הגבעה - משטרת עיראק סווידאן באתר 'פרויקט טגארט', 12 בספטמבר 2022

הערות שוליים

*
קטגוריה:ביצורים
קטגוריה:המנדט הבריטי: צבא וביטחון
קטגוריה:משטרת המנדט
קטגוריה:ישראל: מבנים
קטגוריה:המרד הערבי הגדול
קטגוריה:ישראל: מבנים לשימור
קטגוריה:משטרת ישראל: תחנות